Kiitos kommentistasi. Perustelen mielelläni miksi tein tämän muutoksen. 

Käytän teitten kartoituksessa pääasiassa MML:n peruskarttaa ja tätä ohjetta: https://wiki.openstreetmap.org/wiki/Fi:Piirto-ohjeet_Suomessa#Tiet

Peruskartassa tiet jaoitellaan karkeasti ottaen punaisiin ja mustiin. Punaiset ovat leveämpiä ja mustat kapeampia. Tämä tie on peruskartassa musta. Siksi sille ei mielestäni sovi OSM-kartassa highway=unclassified (suomennettu 'Sivutie'), koska tällaiset tiet näkyvät kartalla turhan leveinä. Katutasokuvan mukaan tämä on aika tavallinen sorapintainen mökkitie. Sen alkupäässä on liikennemerkki: "Moottoriajoneuvoilla ajo kielletty" ja lisäkilpi "Tontille ajo ja huoltoajo sallittu." Yleensä kartoitan mökkitiet highway=track. Tähän tiehen voisi laittaa lisämääreen tracktype=3 tai muuttaa  se highway=service, jolloin se näkyisi hiemen vahvempana. Highway=unclassified tämä ei mielestäni kuitenkaan ole.

Kuten monessa muussakin asiassa, OSM:n ohjeet tällaisissa tapauksissa ovat epämääräisiä ja joskus ristiriitaisiakin ja huonosti Suomen oloihin sopivia. Koitetaan kuitenkin tehdä kartasta totuudenmukainen, helposti luettava ja hyvännäköinen.

Minulla ei ole aikaa tutkia jokaista mökkitietä erikseen näin tarkasti. Jos havaitset virheitä muualla, voit vapaasti korjata ne.